runetrust/blame-folketinget-dk huggingface dataset:
Kristian Jensen (V), 2003-12-04:
Det er lidt svært at diskutere med hr. Villy Søvndal, når hr. Villy Søvndal ikke vil svare på de spørgsmål, der bliver stillet, og når man stiller spørgsmål til en konkret rapport fra Rådet for Socialt Udsatte, som hr. Villy Søvndal siger han jo roser og er meget glad for, så tager han bare en anden rapport op og svarer ud fra den.
Line Barfod (EL), 2006-12-12:
Jeg kan simpelt hen ikke forstå, at ministeren mener, at når vi skal tage os af en helt speciel opgave, som ikke ligner nogen af de andre opgaver, de sociale myndigheder i Danmark står med, er der ikke behov for at få tingene præciseret – også få præciseret, at der er et myndighedsansvar – og finde ud af, hvilken myndighed der har ansvaret.
Christian H. Hansen (DF), 2003-12-10:
Vi nævnte det fra Dansk Folkepartis side i vores ordførertale, vi hørte SF's ordfører nævne det i sin tale, og oven i købet er det således, at også de, som lovforslaget omfatter, nemlig dyrlægerne, Den Danske Dyrlægeforening, bakker op om et sådant forslag.
Line Barfod (EL), 2004-02-26:
Her er det bare, at det her forslag går ud på, at der også skal være en mekanisme, hvor barnet har en mulighed for at komme ind og sige: Mine forældre er så meget oppe at skændes, har det så dårligt med hinanden efter skilsmissen og kan slet ikke finde ud af noget andet end et fuldstændig fastlåst skema, som bare er fuldstændig ødelæggende for mig.
Per Clausen (EL), 2010-01-21:
Der kom mange spændende diskussioner frem om betjeningen af mennesker, der bor i Nordvestjylland; der kom spændende ting frem om den fremtidige betjening af mennesker, der bor i Det Sydfynske Øhav; der kom spændende diskussioner om sygehusstrukturen i Region Sjælland.
Charlotte Dyremose (KF), 2006-06-01:
Tror fru Helle Thorning-Schmidt virkelig, at det er en god idé bare at sætte sådan en fast datogrænse i stedet for at tage hensyn til de faktiske forhold og foretage en grundig overvejelse, når man ved, at tiden er inde, og når det i øvrigt også er i overensstemmelse med de overvejelser, der gøres i FN og NATO, at de danske styrker trækkes ud af Irak?
Lone Dybkjær (RV), 2007-10-11:
Selvfølgelig får man en diskussion om EU i forbindelse med folkeafstemninger, men det bliver ikke de mere grundlæggende ting om EU, man diskuterer i forbindelse med folkeafstemninger, som f.eks. det daglige arbejde i Folketinget, som jo er det, der viser, hvilken udvikling Danmark ønsker i det europæiske samarbejde.
Søren Pape Poulsen (KF), 2021-06-02:
Jeg vil med det samme sige, at det jo ikke er sådan, at jeg en til en er klar til at adoptere det, men jeg forstår det også sådan på ordførerne, at nu kan vi sådan set godt sætte os ned og spørge, hvor vi finder hinanden, og se, om der kan blive partier nok og mandater nok til det.
Kristen Touborg (SF), 2003-01-21:
SF har også støttet kravet fra en landmand, som bor tæt ved finansministerens ejendom, om, at der skal ske en landinspektøropmåling af fradragsarealerne på finansminister Thor Pedersens ejendomme, så det kan blive endeligt fastslået, om finansminister Thor Pedersen ejer mere end 70 ha landbrugsjord, som er lovens fastsatte grænse for, om naboerne skal have en fortrinsstilling til jorden, altså om det skal træde i kraft.
Claus Hjort Frederiksen (V), 2010-11-24:
Jeg er godt klar over, at man i kommunerne kæmper for at afbøde virkningerne af det kæmpe overforbrug, man havde i 2009, men jeg må sige til hr. Eigil Andersen, at det er forkert at sige, at det er regeringens skyld.
Frank Jensen (S), 2000-03-01:
Derfor er jeg glad for, at fru Anne Baastrup fik præciseret, at i den børnelov, vi har i dag, er der en pligt for moderen til at oplyse, hvem der er fader til barnet, hvis det er sådan, at det er et barn, der ikke er født i ægteskab, hvor pater est-reglen gælder.
Karl H. Bornhøft (SF), 2009-12-03:
Jeg vil sige sådan meget præcist, at vi i SF ikke alene synes, det er et sympatisk forslag, vi synes nærmest, det direkte er godt, og derfor vil vi meget gerne være med til i det videre forløb at få belyst problemstillingerne og at prøve at finde nogle fælles løsninger.
Søren Søndergaard (EL), 2017-03-14:
Så er det bare jeg siger til udenrigsministeren: Hvis udenrigsministeren vil forhindre, at jeg skal op og have et andet ordførerindlæg og et tredje og et fjerde og et femte ordførerindlæg, så synes jeg, at udenrigsministeren skal svare på mit spørgsmål.
Trine Pertou Mach (EL), 2024-10-23:
Jeg vil egentlig gerne høre, om ikke ministeren afslutningsvis vil bekræfte, at det er regeringens eller ministerens opfattelse, at i det regelsæt, vi er bundet af i Danmark, nemlig EU's regler for våbeneksport og FN's traktat om samme, er der den forpligtelse, vi har til at lave en regulær risikovurdering af, at vi ikke med vores eksport bidrager til alvorlige menneskerettighedskrænkelser og overtrædelser af folkeretten.
Hans Kristian Skibby (DF), 2012-11-22:
Bl.a. LO, som jeg ellers mener burde have rimelig stor indflydelse på den nuværende regerings virke og ve og vel, har i deres bemærkninger til lovforslaget anført, at hjemmeserviceordningen er forholdsvis arbejdskraftintensiv og faktisk medfører, at en masse af dem med en særlig beskæftigelsesudfordring er blevet beskæftiget, fordi det er mange med en relativt lav uddannelse.
Uffe Elbæk (UFG), 2021-03-16:
Jeg bed mærke i én ting – nej, jeg bed mærke i flere ting, men der er specielt én ting, jeg vil spørge ind til, og det var det, hr. Kasper Sand Kjær sagde, om, at vi jo ikke laver en bestyrelse, på grund af at der er en buste, der er blevet smidt i havnen, men at vi skal indføre en bestyrelse, fordi det er det rigtige organisatoriske greb.
Bjarne Laustsen (S), 2009-05-29:
Vi skal have folk tilbage på arbejdsmarkedet, vi skal gøre dem raske, og vi skal også sørge for, at man får et arbejdsmiljø i Danmark på både det private og offentlige arbejdsmarked, der gør, at folk kan holde ud at gå på arbejde og fortsætte, indtil de skal pensioneres, så de ikke skal gå på sygedagpenge i længere tid, for det er en korttidsydelse.
Leila Stockmarr (EL), 2026-01-21:
Der har været en arbejdsgruppe på tværs af ministerierne, inklusive ministerens eget ministerium, der har afleveret og offentliggjort et ret omfattende produkt, der også har været i høring hos Danmarks Naturfredningsforening og Landbrug & Fødevarer, og som soleklart på et fagligt grundlag, ikke politisk, siger: Vi er håbløst bagud med beskyttelsen af vores drikkevand.
Birthe Skaarup (DF), 2000-12-05:
En adoption kan hurtigt overstige 100.000 kr. til diverse ledsagelser, rejser og ophold for adoptionsforældre og også til formidlingsorganisationer rundtomkring i verden, hvorimod den teknisk kunstige befrugtning ikke er så økonomisk belastende, men den kan naturligvis være psykisk belastende at gennemføre. Vi ved også, at der kan være problemer foruden det psykiske.
Keld Albrechtsen (EL), 2004-06-01:
er det eneste, der er i planen, et tvangselement, der går ud på, at nogle bestemte mennesker mister deres ret til at bo bestemte steder, hvor de gerne vil bo, og derfor syntes jeg bare, det var vigtigt at få nogle positive anvisningsmuligheder i stedet for dette tvangsregime.
Poul Andersen (S), 1999-04-15:
Jeg synes modsat hr. Ole Sohn, at det var en god redegørelse, ministeren gav her i dag om udviklingen omkring DIS, men jeg kan godt forstå, at hr. Ole Sohn ligesom sætter spørgsmålstegn ved, om det nu følger de ting, som vi har diskuteret her tidligere.
Per Ørum Jørgensen (KF), 2006-05-18:
Men jeg synes da, det er i orden, at fru Karen Hækkerups ønsker bliver tilgodeset, og at hun får mulighed for at få afklaret sin uvidenhed på det her område ved at stille spørgsmål, og derfor har jeg heller ingen problemer med, at forslaget går tilbage til udvalget.
Flemming Damgaard Larsen (V), 2014-02-19:
Spørgsmålet lyder: Når Danmark får en 17. plads i Global AgeWatch's indeks over, hvor det er bedst at bo for plus 65-årige, og Danmark derfor ligger markant lavere end vores nordiske naboer, mener ministeren så, at det er tilfredsstillende, at Danmark er det land i Norden, der er dårligst rangeret, og hvad agter ministeren at gøre ved det?
Keld Albrechtsen (EL), 2003-03-26:
Det, jeg til gengæld synes, der tegner sig som resultat af debatten - hr. Peter Skaarup satte jo også spørgsmålstegn ved, hvad der kunne ske - er, at det altså er meget følsomt, hvad der betragtes som offentligt, og hvad der betragtes som privat, og denne her debat gav jo ikke enighed om det.
Lene Espersen (KF), 2005-05-19:
I det hele taget vil jeg i forhold til overvågning af medarbejdere fremhæve, at den slags spørgsmål bedst kan løses, og i de allerfleste tilfælde også bliver løst, gennem dialog mellem arbejdsgiver og lønmodtager, f.eks. i mange samarbejdsudvalg rundtomkring.
Rasmus Jarlov (KF), 2019-03-12:
Da lovforslaget er en del af en samlet pakke af lovforslag til gennemførelse af den nævnte politiske aftale, er det også relevant at være opmærksom på Lovforslag nr. 102, som er skatteministerens, og som ændrer i nogle af skattelovene, og som sammen med det her lovforslag styrker incitamentet til at udleje sin bolig gennem en tredjepart, der indberetter indtægterne automatisk.
Trine Pertou Mach (EL), 2023-05-09:
Til gengæld vil jeg også sige, at jeg synes, at man skal anerkende, at den redegørelse, der ligger i år, i virkeligheden godt kan læses som en reaktion på noget af den kritik, der blev rejst sidste år, nemlig at redegørelsen sidste år var utrolig fokuseret på, hvad Danmarks interesser var, og ikke, hvad det globale syds interesser var.
Birthe Rønn Hornbech (V), 2008-11-21:
I årenes løb har jeg mødt en del indvandrere, som har takket for 24-års-reglen, og vi kan jo simpelt hen også af tallene se, at det, vi ønskede, er lykkedes, at det, vi ønskede, nemlig, at det mønster, at man integrerede sig i Danmark og ikke blev ved med at rejse hjem og hente ægtefæller eventuelt med familiens hjælp, er brudt.
Birte Weiss (S), 1997-11-07:
Og jeg vil i hvert fald godt afslutte debatten her med helt klart at sige, at jeg ville betragte det som et demokratisk meget ubehageligt skred, hvis den prioritering, der foregår med udgangspunkt i de lægelige vurderinger, men også inddrager den samlede situation, skulle overlades til nogle andre end dem, der har ansvaret for det i dag.
Dennis Flydtkjær (DF), 2015-04-30:
Det var derfor, at jeg svarede meget klart ja til Enhedslisten spørgsmål om, om man skulle lave en beretning, som pålægger regeringen at indkalde til forhandlinger, så vi kunne finde en finansiering af det her og løse det nu i stedet for at vente til november måned.
Per Clausen (EL), 2009-11-27:
Jeg har jo spurgt til det nogle gange, og nu har jeg så fået et klart svar, men skal det forstås sådan også fremover, at når vi vedtager beslutningsforslag her i Folketinget, vil regeringen undlade at føre det ud i livet, og at det regner man også med at man har parlamentarisk opbakning til?
Søren Pape Poulsen (KF), 2021-01-19:
Jeg synes jo, både jeg lokalpolitisk og landspolitisk egentlig anerkender SF som nogle, der går op i, at der også skal være liv og aktivitet i de mindre lokalsamfund, at man skal kunne have et valg, og at forældre skal kunne give deres børn de bedste muligheder her i verden.
Helle Thorning-Schmidt (S), 2011-12-14:
Så jeg takker igen for debatten og håber, at vi kan blive enige om, at de regler, vi har, er fornuftige, at de er gode, at de er klare, og at vi selvfølgelig i øvrigt siger til hinanden, som det er med alle regler, at de regler også skal overholdes.
Jens Rohde (RV), 2020-11-25:
Men jeg vil til enhver tid gå op imod den centrifugalkraft, som lige nu betyder, at vi alle står og råber skældsord fra hver vort verdenshjørne, hvor vi kun har blik for vort eget og ikke kan eller vil overkomme hinandens forskelle, for den centrifugalkraft gør det umuligt at finde brugbare svar på det, vi står midt i, og i fremtiden.
Lisbeth Bech Poulsen (SF), 2018-01-16:
Som min kollega fra Enhedslisten også var inde på, er det jo en statsbank, vi har med at gøre, og der morer jeg mig jo tit over, når vi diskuterer de her ting, også på andre områder, at man får at vide, at den slags kommunisme kan man ikke engang overveje.
Jørn Jespersen (SF), 2003-11-06:
For det første holdt man krampagtigt fast i sin fuldstændig urimelige, skadelige landbrugsstøtte, som ikke alene er skadelig for ulandene, men også for os selv, men man lod sig tage som gidsler af kortsigtede, snævre erhvervsinteresser i stedet for at tænke på helheden og global retfærdighed.
Hans Kristian Skibby (DF), 2021-04-16:
Socialdemokraternes ordfører var inde på, at der var otte elementer, og så kom Venstre op og sagde, at der var 29 elementer, og jeg vil næsten sige, at vi andre måske kunne finde nogle flere, hvis vi er lidt kreative, men det ændrer jo ikke på, at det ikke er godt for lovsikkerheden og lovarbejdet, at vi blander rigtig mange forskellige ting sammen og så gør det til ét stort og meget komplekst og sideantalsmæssigt meget omfattende lovforslag.
Benny Engelbrecht (S), 2023-11-24:
Jeg kan ikke forestille mig en situation, hvor jeg eller mit parti før sidste valg ville have turdet garantere en offentlig vækst og dermed en stigning i velfærden i det omfang, som det er lykkedes at fremlægge med den regering, som sidder nu, og med den 2030-plan, der er fremlagt.
Aase D. Madsen (DF), 2000-10-31:
Vi er derimod ikke enige i, at det store provenu på 100 mio. kr. i 2001, der stiger til ikke mindre end 685 mio. kr. i 2007, bare skal forsvinde ned i den bundløse statskasse. Provenuet skal naturligvis bruges til at nedsætte energiafgiften.
Kim Behnke (FP), 1998-10-20:
Vi kunne godt komme med nogle bemærkninger om de særlig gunstige vilkår, hvorpå vindmøller og decentrale kraftvarmeanlæg bliver tilsluttet elsystemet, men det er nok en diskussion, vi skal tage med miljø- og energiministeren, for i den sidste ende er det hans ressort. Jeg vil blot gøre ministeren opmærksom på, at der er faktisk nogle, som på trods af liberalisering, på trods af skærpet konkurrence har nogle særlig gunstige vilkår.
Søren Gade (V), 2003-03-12:
Jeg mener, at også Socialdemokratiet på et tidspunkt har udtalt sig meget positivt om teknologioverførsel til mindre udviklede lande, og jeg synes jo netop, at der i den klimastrategi, der er lagt op til, er et stort islæt af mulighed for at teknologioverføre til mindre udviklede lande.
Ole Stavad (S), 1997-10-23:
Omvendt glæder jeg mig også over, at man ikke er fanatisk i forhold til de principper, man har, og det vil jeg glæde mig over, selv om vi lige har hørt fru Pia Christmas-Møller sige, at sådan noget som skatter og afgifter bidrager man ikke til under nogen forhold. Derfor gør jeg fru Pia Christmas-Møller opmærksom på, at den forhøjelse af arbejdsmarkedsbidraget eller bruttoskatten, hvad vi nu kalder det, hvor den ene pct. i 1998 går ind på ATP-opsparingen, tæller fuldt og helt med, når vi opgør det danske skattetryk.
Jacob Buksti (S), 2003-01-14:
For det er jo sådan, at de konkrete elementer i det forslag var at fjerne mellemskatten og reducere ejendomsværdibeskatningen, og finansieringen skulle komme fra en fjernelse af fradragsretten for fagforeningskontingenter samt fra reduktion af ulandsbistand og besparelser i den offentlige sektor.
May-Britt Kattrup (LA), 2016-03-15:
Ved akutte tilfælde såsom hjerteanfald eller slagtilfælde kan der udføres akutte lægemiddelforsøg uden forudgående samtykke, hvis en række krav er opfyldt, bl.a. at det ikke er muligt at indhente forudgående samtykke; at forsøget kan give forsøgspersonen en direkte klinisk fordel; at forsøget medfører en minimal risiko og byrde i forhold til standardbehandlingen; og at forsøgspersonen ikke tidligere har fremført indvendinger imod at deltage i det kliniske forsøg.
Lone Dybkjær (RV), 2010-01-26:
Så når hr. Tom Behnke spøger, hvorfor alle mulige, der godt kan finde ud af det, også skal have gennemgået en hel masse ting om deres økonomi og den slags ting, før de kan få et lån, så er svaret simpelt hen, at der er sådan nogle overordnede regler, og for at kunne ramme eller hjælpe, eller hvad man nu vil sige, nogle få, må vi alle sammen undergå et eller andet.
Kristian Thulesen Dahl (DF), 1999-01-28:
Vi er slet ikke i tvivl om, at en af grundene til, at nogle er optaget af at få ændret grundloven, hænger sammen med EU-spørgsmål, og at det argument, der også har gjort sig gældende angående menneskerettigheder, hænger sammen med visse partiers ønske om, at vi nærmest skal have en grundlov i Danmark, som ikke bare er for danske statsborgere, men også er for andre nationers statsborgere.
Helle Bonnesen (KF), 2025-04-30:
Nu er længden på et lovforslag ikke nødvendigvis afgørende for, hvorvidt det er meget kompliceret, men i det her tilfælde taler vi jo lidt om en forårsrengøring, og jeg er nødt til at sige, at en buket af så brogede blomster måske ser pæn ud i en grøftekant, men ikke i politisk sammenhæng.
Poul Nyrup Rasmussen (S), 1999-01-20:
Jeg synes, at jeg med det, der er oplyst for mig, har grundlag for at slå fast, at hele diskussionen om beredskabsnotatet - igen efter det for mig oplyste - ikke har nogen betydning for mit svar til hr. Svend Aage Jensby den 4. november sidste år, hvor jeg oplyste, at danske myndigheder ikke med sikkerhed har fastslået identiteten på agenter fra DDR eller det tidligere Sovjetunionen, som bor eller har boet her, ud over dem, som allerede er blevet retsforfulgt.
Jette Gottlieb (EL), 2021-03-16:
Det var vi glade for, og derfor er vi selvfølgelig også glade for, at vi nu, hvor det hele har varet længere, end vi dengang forestillede os, at vi nu forlænger den samme beskyttelse, som gør, at de mennesker har mulighed for at tage hensyn til deres helbred og deres families og deres pårørendes helbred.
Tom Behnke (FRI), 2000-03-03:
At der ser man stort på udgifterne, fordi, nå, ja, det er jo skatteyderne samlet under ét, der betaler til det, tallene er skjulte, og man ser dem end ikke, hvorimod vi jo godt ved, at i de private skoler sidder der bestyrelser, der sidder forældre, der holder øje med, hvordan udgifterne er.
Henning Hyllested (EL), 2013-11-21:
Der er jo en klar opfattelse af, at det er i meget, meget begrænset omfang, også af efterforskningsmæssige hensyn, hvad ministeren er inde på, og det er derfor, vi jo godt kunne tænke os, at man i høj grad fik nogle værktøjer i forhold til speditøren.
Line Barfod (EL), 2007-12-13:
Med hensyn til det konkrete forslag synes vi jo, det er rigtig spændende, hvis man kan få nogle retssager, hvor man i større omfang ser på, hvad det egentlig er, der ligger til grund for parternes uenighed, hvad det er, de ønsker at opnå, og om der er nogle muligheder for at opnå det ved en mægling.
Troels Lund Poulsen (V), 2004-03-23:
Jeg er af den opfattelse, at det ville være synd og skam for børnene, hvis de skal være hjemme med en far, der ikke har lyst til at tage orloven, og endnu værre ville det da være, hvis man gør fædrenes barselorlov afhængig af den samlede barselorlov til hele familien.
Rasmus Prehn (S), 2016-11-09:
Men hvis det er det, der er udgangspunktet, hvorfor har man så igangsat en proces, hvor rigtig mange kommuner har været på besøg, bl.a. i Retsudvalget, har fremlagt deres materiale, har fremlagt deres eksempler og forslag til, hvordan det kunne gøres, når det er, at man fra starten af har vidst, at der var mulighed for, at der skulle bygges nyt, at de skulle starte forfra?
Ane Halsboe-Jørgensen (S), 2024-02-08:
Så alt i alt er regeringen fuldstændig enig i – og det er også derfor, vi er gået til Europaudvalget og har bedt om mandat fra Folketinget til at arbejde for det på europæisk plan – at det her skal reguleres bedre, og at vi skal have klare rammer, sådan at de her gråzoner bliver mindre, og sådan at folk, der reelt er ansatte, også har de rettigheder, som ansatte skal have.
Rasmus Jarlov (KF), 2020-12-22:
Selv hvis man synes, det er en rigtig god idé at bruge løs af pengene, fordi man tror på, at der i en krisetid skal pumpes nogle penge ud – det kan der godt være et rationale i – så har man jo stadig en forpligtelse til at sørge for, at pengene bliver brugt effektivt.
Kirsten Brosbøl (S), 2016-12-07:
Der er jo mange andre ting på bordet her, og jeg tror – det kan godt være, at ministeren ikke anerkender det, men det er i hvert fald det, jeg hører, når jeg er rundt og tale med folk i affaldsbranchen – at der er skabt stor usikkerhed om det her område med forsyningsstrategien, al den stund at ministeren jo heller ikke er begyndt at forhandle endnu.
Pernille Sams (KF), 2000-11-29:
Næh, jeg sagde da, at der egentlig var nogle pæne ting, men jeg mener absolut ikke, at de er tilstrækkelige, og jeg mener i øvrigt, det er en helt utrolig måde at gribe problemstillingen an på ved som det første at bede erhvervslivet om at sætte sig ned og komme med en række konstruktive forslag.
Simon Emil Ammitzbøll (RV), 2008-04-15:
Altså, det får jo karakter af ren bragesnak, og det er nærmest, som om ytringsfrihed kun er noget, der kan bruges imod bestemte befolkningsgrupper, men ikke noget, man kan bruge, når der ligesom skal kæmpes der, hvor ytringsfriheden virkelig bliver relevant, nemlig når den bliver undertrykt, f.eks. for forfattere.
Villy Søvndal (SF), 2004-04-16:
Såfremt alle toldformaliteter er opfyldt, bliver varerne frigivet, hvis ikke toldmyndighederne inden 10 dage, dog 3 dage for varer, der er letfordærvelige, fra meddelelsen om suspension enten er blevet underrettet om, at sagen er blevet indbragt for domstolene, eller har fået oplysning om, at parterne er enige om, at varerne skal tilintetgøres under toldkontrol.
Jørgen Arbo-Bæhr (EL), 2014-03-18:
Hun skriver: »Det er ikke muligt at oplyse antallet af sager vedrørende andre end veteraner med Forsvaret som arbejdsgiver, som er genoptaget på baggrund af den ændrede praksis, idet disse sager ikke kan fremsøges i styrelsens sagssystem.« Når jeg så ser på betænkningen til lovforslaget, kan jeg se, at SF delvis har forstået den mangel i forslaget, og i betænkningen skriver man om, om der kan opnås en højere grad af ligestilling gennem eventuelle forslag om ændrede regler i forbindelse med sent diagnosticeret PTSD som arbejdsskade ved arbejde udført i Danmark.
Kamal Qureshi (SF), 2003-01-28:
Men hvis vi nu faktisk kan tage et stort skridt fremad, kunne fru Birthe Skaarup så ikke tilkendegive herfra, at hun gerne vil støtte det, hvis nu et sådant forslag blev fremsat af mig eller af Socialdemokratiet, eller hvis vi for den sags skyld gjorde det i fællesskab, sådan at vi faktisk kunne få vedtaget noget af det, som fru Birthe Skaarup herfra siger hun gerne vil, men ikke kan få gennemført, fordi der ikke er flertal for det?
Charlotte Bagge Hansen (M), 2023-04-14:
Når man er erhvervsdrivende – jeg er selv erhvervsdrivende – så er en basal konto altså ikke nok, men vi er også nødt til at kigge på, om der er en risiko for, at pengene går til terrorfinansiering, og om der er en risiko for, at der er hvidvaskning.
Pernille Vermund (NB), 2021-01-22:
Ordføreren ved, at jeg sætter pris på vores samarbejde, og i erkendelse af, at vi jo har et stort rødt flertal, så er jeg på egne vegne, på min families vegne og også på mit lands vegne trods alt glad for, at vi har en socialdemokratisk ordfører, som jeg faktisk har tillid til, på det her område.
Eyvind Vesselbo (V), 2013-03-15:
Vi har haft en række sager om, at unge mennesker med psykiske handicap har haft nogle problemer med, hvordan man ligesom skulle gebærde sig ude i samfundet ved brugen af bl.a. mobiltelefoner og pc'er, og ifølge det her forslag vil der under nogle ganske bestemte forudsætninger blive mulighed for at lytte med på telefonen eller se, hvad der er på computeren, eller helt at fratage dem de her it-ting i perioder, sådan at disse unge mennesker ikke kan genere folk uden for det opholdssted, de befinder sig på.
Ole M. Nielsen (KRF), 2002-01-23:
Den Midlertidige Pensionsopsparing i 1997 blev gennemført efter det princip, som Venstre nu ønsker tilbageført til, og i det lovforslag, som regeringen fremsatte i 1998, var det samme system videreført, indtil Enhedslisten og SF fik indflydelse i form af pinsepakken, og så kom det nugældende system ind som et ændringsforslag i forhold til Socialdemokratiets og De Radikales lovforslag, som det lå.